**Wentworth Earl Miller III** (Chipping Norton, Oxfordshire, Engleska, Velika Britanija , 2. jun 1972.) američki je glumac, najpoznatiji po ulozi Michaela Scofielda u američkoj hit-seriji *Prison Break* (*"Bekstvo iz zatvora"*). Zahvaljujući toj ulozi nominovan je 2006. godine za prestižnu holivudsku nagradu Zlatni globus za najboljeg glavnog glumca u dramskoj TV seriji.

Životopis
---------

Rođen u Chipping Nortonu, Oxfordshire, Engleska, Velika Britanija, Wentworth je sin Wentwortha Earla Millera II, advokata i nastavnika, i Roxann Miller, nastavnice za posebno obrazovanje. Afričkog je, jamajkanskog, engleskog, njemačkog i židovskog porijekla s očeve strane, dok je ruskog, francuskog, holandskog, sirijskog i libanonskog porijekla s majčine strane.
Iako se porodica preselila u Park Slope, Brooklyn, New York, kad mu je bilo 19 godina, Wentworth je zadržao dvojno državljanstvo. Ima 2 sestre: Leigh i Gillian. Pohađao je Srednju školu *Midwood*. Bio je član SING!-a, godišnje muzičke produkcije koju je pokrenula škola Midwood. Porodica se opet preselila u okolinu Pittsburgha, gdje je 1990. završio Srednju školu *Quaker Valley*. Nakon toga diplomirao je englesku književnost na Princetonu. Dok je studirao, nastupao je s a capella grupom *Princeton Tigertones* i bio član još dvaju klubova.

Miller je dugo godina bio predmetom špekulacija o homoseksualnoj orijentaciji, koje je 2013. potvrdio u otvorenom pismu upravi filmskom festivala u Sankt Peterburgu, kojim je objasnio da ne dolazi u znak protesta zbog progona homoseksualaca u Rusiji.

Karijera
--------

1995. uputio se u Los Angeles u potrazi za glumačkom karijerom. O svom trnovitom putu do zvijezda izjavio je: *"Preda mnom je bio dug put i na njemu je bilo mnogo prepreka i neuspjeha, ali nisam mogao odustati. To mi je trebalo kao što mi treba zrak, to je bilo nešto što jednostavno moram uraditi."*

Prva uloga bila mu je uloga osjetljivog i introvertnog Davida u ABC-ovoj mini seriji *Dinotopia*. Nakon još nekih manjih televizijskih uloga, 2003. pojavio se u filmu *Tragovi na duši* (*The Human Stain*), u kojem je glumio Colemana Silka u mladim danima (lik inače tumači Anthony Hopkins). Snažno se poistovjetio s glavnom dilemom filma, a to je mladić koji se bori s vlastitim naslijeđem. Ekstenzivno je radio na ulozi: ne samo da je proučavao Hopkinsa nego je i 4 mjeseca proveo učeći o boksu kako bi vjerno portretirao Silka kao boksera.

Njegova prva TV-uloga bila je 1998. u seriji *Buffy, ubica vampira*, gdje je glumio studenta koji se pretvorio u morsko čudovište.

2005. odabran je za ulogu Michaela Scofielda u seriji *"Prison Break"* (*"Zakon braće"*) koju je producirala američka televizija *Fox Network*. U njoj glumi brižnog brata koji je napravio veoma složen plan da izvuče nevino optuženog i na smrt osuđenog brata, Lincolna Burrowsa (tumači ga Dominic Purcell), iz državnog zatvora Fox River. Njegov lik ima u potpunosti istetoviran gornji dio tijela s obje strane, uključujući i ruke od ramena do šaka. Da bi se tetovaža (koja je, ustvari, slika iz 20 dijelova) u potpunosti nanijela na tijelo, potrebno je 4 sata posla. Njegova izvedba u seriji donijela mu je nominaciju za Zlatni globus 2005. u kategoriji najboljeg glumca u dramskoj seriji.

Miller se pojavio kao gost na zabavi u dva spota američke pjevačice Mariah Carey za pjesme *"It's Like That"* i *"We Belong Together"*. Brett Ratner, koji je režirao i pilot-epizodu *"Prison Breaka"*, dobio je priliku režirati i ta dva spota. On je i predložio pjevačici da angažira Millera za spotove. Nakon što mu je vidjela sliku, složila se s time. Pošto se istovremeno sa spotovima snimala i pilot-epizoda *"Prison Breaka"*, konstruiran je poseban set na mjestu snimanja spotova kako bi Miller mogao istovremeno raditi na oba projekta. Rekao je: *"Mariah je međunarodna ikona. Dva dana koja sam proveo radeći na njenim spotovima učinila su više za moju karijeru nego sve što sam radio prije **Prison Breaka**. Zahvalan sam na pruženoj prilici."*

Miller je, također, gostovao u prvoj epizodi 11. sezone serije *"Zakon i red: Odjel za žrtve"* kao detektiv Nate Kendall iz 24. policijske stanice u New Yorku. U SF-filmu *"Resident Evil: Afterlife"* je glumio "Chrisa Redfielda, Claireinog brata i popularnog lika iz serije igrica".

2007. magazin *"People"* uvrstio ga je na listu 100 najljepših ljudi na svijetu.

Miller je stekao iznenađujuće velik stepen slave u Južnoj Koreji, gdje ga odmilja zovu "Seok Ho-pil" (od korejske verzije imena Frank Schofield, koji je bio veterinar i uključio se u korejsku borbu za oslobođenje od Japana, a predavao je i veterinu na Nacionalnom univerzitetu u Seulu), po prezimenu njegovog lika iz *"Prison Breaka"*.

U oktobru 2010. Miller je izrazio interes za preuzimanje uloge Spartaka u TV-seriji *Starz Spartacus: Blood and Sand* od Andyja Whitfielda, koji je napustio seriju u 2. sezoni zbog liječenja od nehočkinskog limfoma.

Scenaristički rad
-----------------

Miller je također nedavno napisao scenario za film privremeno nazvan *Stoker*. Koristio je pseudonim Ted Foulke, objasnivši to kasnije riječima: "Samo sam želio sam da scenario govori sam za sebe." Film govori o tinejdžerici koja se mora nositi sa svojim tajanstvenim ujakom nakon smrti njenog oca. Trenutno se smatra jednim od najboljih neproduciranih scenarija i pojavljuje se na tzv. "Crnoj listi", tj. popisu od 10 najboljih neproduciranih scenarija koji kruže po Hollywoodu. Miller je film opsiao kao "horor, porodičnu dramu i psihološki triler". Iako je na film utjecao Stokerov *Drakula*, Miller je razjasnio da *Stoker* nije priča o vampirima. Hitchcockova *Sjenka sumnje* također je utjecala na *Stoker*, ali nakon uvoda priča kreće u drugom smjeru. Film će režirati Park Chan-wook, tinejdžericu će glumiti Mia Wasikowska, majku Nicole Kidman, a u toku su pregovori s Matthewom Goodeom za ulogu ujaka.

Zanimljivosti
-------------

* alergičan je na mačke i pse, kao i na određenu hranu;
* bio je na audiciji za ulogu Clarka Kenta u Supermanu;
* jedno mu je oko plavo, a drugo zeleno (heterohromija);
* prema izjavi koju je Miller dao u jednom intervjuu, David Beckham bio je zainteresiran da uradi takvu tetovažu;

Filmografija
------------

| Film |
| --- |
| Godina | Film | Uloga | Bilješke |
|
| 2001 | *Room 302* | poslužitelj #1 | kratki film |
| 2003 | *"Tragovi na duši"* (*"The Human Stain"*) | mladi Coleman Silk | bazirano na istoimenom romanu Philipa Rotha (2000) |
| *"Underworld"* | dr. Adam Lockwood |  |
| 2005 | *"Priznanje"* (*"The Confession"*) | zatvorenik/Tom | kratki film |
| *"Stealth"* | EDI | glas |
| 2009 | *Prison Break: The Final Break* | Michael Scofield | direktno za DVD (SAD) |
| 2010 | *"Resident Evil: Afterlife"* | Chris Redfield |  |
| *Prison Break: The Conspiracy* | Michael Scofield | videoigra, glas |
| 2011 | *"Tužni portret"* (*"The Mourning Portrait"*) | (fotograf) | igrani film |
| Televizija |
| Godina | Naziv | Uloga | Bilješke |
| 1998 | *Buffy, ubica vampira* (TV-serija) | Gage Petronzi | sezona 2, epizoda 20: *"Go Fish"* |
| 1999 | *"Time of Your Life" (TV-serija)* | Nelson | sezona 1, epizoda 6: *"The Time the Truth Was Told"* |
| 2000 | *"Popular"* (TV-serija) | Adam Rothschild Ryan | sezona 1, epizoda 16: *"All About Adam"*sezona 1, epizoda 18: *"Ch-Ch-Changes"* |
| *"Time of Your Life"* (TV-serija) | Nelson | sezona 1, epizoda 11: *"The Time They Got E-Rotic"* |
| *"Hitna služba"* (TV-serija) | Mike Palmieri | sezona 7, epizoda 1: *"Homecoming"* |
| 2002 | *"Dinotopia"* (mini serija) | David Scott |  |
| 2005 | *"Joan od Arkadije"* | Ryan Hunter | sezona 2, epizoda 21: *"Something Wicked This Way Comes"* |
| *"Šaptačica duhovima"* | nar. Paul Adams | sezona 1, epizoda 1: *"Pilot"* |
| 2009 | *Family Guy* | popularni momak #2 | sezona 7, epizoda 13: *"Stew-Roids"* |
| 2005–2009 | *Prison Break* (*"Zakon braće"*) | Michael Scofield | nominiran: Zlatni globus za najboljeg glumca u dramskoj seriji |
| 2009 | *"Zakon i red: Odjel za žrtve"* | Nate Kendall | sezona 11, epizoda 1: *"Unstable"*. |

|
|  |
Videoigre| Godina | Igra | Uloga | Napomene |
| --- | --- | --- | --- |
|
| 2010 | *Prison Break: The Conspiracy* | Michael Scofield | glas |

Izvori
------

1. ↑
2. ↑
3. ↑
4. ↑
5. ↑
6. ↑
7. ↑  „Archive copy". Arhivirano iz originala na datum 2010-06-20. Pristupljeno 2012-01-02.
8. ↑  „Archive copy". Arhivirano iz originala na datum 2010-02-09. Pristupljeno 2012-01-02.
9. ↑  „"Wentworth Miller baca oko na ulogu u *Spartacusu*"". Arhivirano iz originala na datum 2011-01-01. Pristupljeno 2012-01-02.
10. ↑  Kyle Buchanan, Intervju s Millerom Arhivirano 2011-07-14 na Wayback Machine-u, *MovieLine.com*, 24. 7. 2010.
11. ↑  "Crna lista 2010: Najbolji neproducirani scenariji, moviefone.com
12. 1 2 3  Christina Radish, "Intervju s Wentworthom Millerom o filmu *Resident Evil: Afterlife* plus dodatne novosti" Arhivirano 2011-07-08 na Wayback Machine-u, *collider.com*, (3. 8. 2010.
13. ↑  "Wentworth Miller o ljubavi" Arhivirano 2013-07-11 na Wayback Machine-u, *au.lifestyle.yahoo.com*, 26. 1. 2008.
14. ↑  Justin Kroll, "Matthew Goode u pregvorima za glavnu ulogu u *Stokeru*", *Variety*, 8. 6. 2011.

Vanjski linkovi
---------------

* Wentworth Miller na sajtu IMDb
* Wentworth Miller Interviews on theTVaddict.com
* Wentworth Miller At Seat42f Arhivirano 2010-02-23 na Wayback Machine-u
* Arhivirano 2011-04-17 na Wayback Machine-u
* Wentworth Miller's biography Arhivirano 2009-04-14 na Wayback Machine-u at *Prison Break's* official website
* Broadband video interview with Wentworth Miller, discussing Prison Break[*mrtav link*]
* Interview with Wentworth on WHO.com Arhivirano 2007-09-27 na Wayback Machine-u

| * p
* r
* u
*Prison Break* |
| --- |
| TV-serije | *Prison Break*  •  *Prison Break: The Final Break* |
| Likovi | Michael Scofield  •  Lincoln Burrows  •  Fernando Sucre  •  T-Bag  •  Brad Bellick  •  Alexander Mahone  • Sara Tancredi  •  Paul Kellerman  •  C-Note  •  Gretchen Morgan  •  James Whistler  •  Sofia Lugo  •  L. J. Burrows  •  Veronica Donovan  •  John Abruzzi  •  Lechero  •  Don Self  •  General |
| Glumci | Wentworth Miller  •  Dominic Purcell  •  Amaury Nolasco  •  Robert Knepper  •  Wade Williams  •  William Fichtner  •  Sarah Wayne Callies  •  Paul Adelstein  •  Rockmond Dunbar  •  Jodi Lyn O'Keefe  •  Chris Vance  •  Danay García  •  Marshall Allman  •  Robin Tunney  •  Peter Stormare  •  Robert Wisdom  •  Michael Rapaport  •  Leon Russom |

| * p
* r
* u
Nagrada Saturn za najbolju gostujuću ulogu na televiziji |
| --- |
| 
* Jimmy Smits (2008)
* Leonard Nimoy (2009)
* Richard Dreyfuss / Joe Manganiello (2010)
* Tom Skerritt (2011)
* Yvonne Strahovski (2012)
* Robert Forster (2013)
* Wentworth Miller (2014)
* William Shatner (2015)
* Jeffrey Dean Morgan (2016)
* David Lynch (2017)
* Jeffrey Dean Morgan (2018)

 |


***Wentworth Miller*** na Wikimedijinoj ostavi